Diaspora - 'n Brief uitdie VSA
:: Ons Mense Oorsee :: Noord Amerika Share |
Onderwerp: Diaspora - 'n Brief uitdie VSA Fri Jan 29, 2010 3:09 pm
Ek is `n apteker werksaam vir CVS Pharamcy, die grootste apteek kettinggroep in die VSA, met ongeveer 6400 apteke. Ons woon in die voorstad, Menomonee Falls, met die groot stad Milwaukee wat die groot sentrum hier in suidoos Wisconsin is. Ek werk in die stad en is my pendelafstand omtrent 15 myl eenrigting. Neem my so 35-40 minute om by die werk te kom elke oggend. Milwaukee op sy beurt, is so `n uur sy ry noord van Chicago hier teenaan die Michigan meer. Pragtige wêreld. Net te plat na my sin, maar hoe meer oos jy ry, hoe meer heuwelagtig word nie topografie. Lang en koue winters en eintlik maar net drie maande van die jaar regtig somerweer. Baie sneeu en ys, wat sy eie uitdaging meebring. Iets waaraan ons Afrikaners nie gewoond was nie. Ons het in 2003 vanuit Bloemfontein van die VSA verhuis. Ons is dankbaar om hier te kan woon en werk. Alhoewel die ekonomie swaar trek aan die kant is ons werkloosheid slegs op 7.4%, maar tog `n bron van kommer vir die owerhede. Ons praat steeds Afrikaans in die huis, alhoewel ons twee jonger seuns die tale baie meng. Die kinders is geneig om die kultuur hier te omarm, wat in `n sin `n goeie ding is, want dan voel jy deel van die gemeenskap. Dit is hulle toekoms en voorsien ons nie dat ons ooit na SA sal terugkeer, tensy iets hier drasties verkeerd gaan en ons moet weer hiervandaan moet vlug nie !!
Wat heerlik is, is die veilige omgewing waarin ons woon. Geen vrees nie. Stap buite rond en kan ons ontspan. In Bloemfontein was jy bevrees as die honde in die nag buite blaf of as iemand jou voordeurklokkie lui en vir `n "peace job" vra of selfs as jy by die robot stop en hordes staar jou met honger oë aan. Altyd die gedagte gehad wanneer word ons beroof of gekaap of aangerand met `n onbevoegde en ongemotiveerde polisiediens . Hier is die beheer goed, die polisie flink en streng en suksesvol en word wette toegepas. Ek geniet ook die werksetiek en die feit dat niemand hulle neus optrek vir die tipeise "arbeider-werk" soos ons dit in SA geken het nie. Ons grootste fout was (en is) dat ons nie ons eie sleurwerk in SA gedoen het nie. Goedkoop vreemde arbeid is `n pes en die volk-eie arbeid gedagte is uitstekend. ORANIA en Kleinfontein (PTA) stel vir ons `n baie goeie voorbeeld. Skaal af, moet nie alles eksie-perfeksie wil hê nie, doen jou eie werk en beplan beter. Betrek die hele gesin en skep `n ander kultuur wat dit betref.